Ինչո՞վ կհիշի հոբելյանական «Ոսկե ծիրան»-ը մեր հանդիսատեսին: Առաջին հերթին նոր անուններ և նոր կինո, որը ինչպես և ցանկացած փառատոնային կինո իրենից հետո հաճելի համ է թողնում՝ դու անընդհատ վերադառնում ես սյուժեին, նորից վերապրում ես այն, պատասխաններ ես փնտրում և ինքնուրույն գտնում՝ փորձելով համեմատել այն պատասխանների հետ, որոնք մեկ ու կես ժամվա ընթացքում քեզ էր մատուցում ռեժիսորը: